Pegida tež w Braniborskej
Choćebuz (dpa/SN/ch). Po rozrosće přećiwo cuzym wusměrjeneho hibanja Pegidy w sakskej stolicy Drježdźanach chcedźa prawicarske organizacije tež w Braniborskej k dalšim demonstracijam namołwjeć. Za 30. oktober a 27. nowember je iniciatiwa „Braniborska za swobodu měnjenja a sobupostajowanje“ (Bramm-Pegida) demonstraciji w Złym Komorowje ze stajnje 80 do 100 wobdźělnikami přizjewiła, wozjewi wčera rěčnica braniborskeho ministerstwa za nutřkowne naležnosće. Lěwica je hižo přećiwne akcije přizjewiła. Spočatk lěta přewjedźechu w Brandenburgu nad Habolu a dalšich městach na Pegidu podobne zarjadowanja. Wot Pegidy připóznata bu jeničce skupina Cogida, kotraž bě w februaru w Choćebuzu demonstraciju z wjacorymi stami wobdźělnikow organizowała.
Wobšudnicy při telefonje
szl_Latn szl_Latn ces_Latn